cyanic-selkie/wikianc huggingface dataset:
זכויות האדם בישראל
חוק יסוד: כבוד האדם וחירותו
עם זאת, בולט היעדרן של מספר זכויות אדם מהותיות כגון הזכות לשוויון, חופש הביטוי, חופש הדת, חופש המחאה, חופש ההתארגנות ועוד. אמנם זכויות אלה ניתנות לתושבי ישראל מכוח עקרונות כלליים שהתקיימו עוד לפני חקיקת החוק, אך הן אינן מוגנות בחוק יסוד, ולכן לפחות באופן תאורטי ניתן לבטלן בהליך דמוקרטי. הגם שהותרתן של זכויות אלו מחוץ לחוק היסוד נעשתה במודע, יש משפטנים, ובראשם אהרן ברק, הרואים זכויות אלה כנגזרות מהזכות לכבוד, ואף על פי שפסיקת בית-המשפט העליון בנושא אינה עקבית, חלק מהזכויות כגון שוויון וחופש ביטוי, הוכרו כנגזרות של כבוד במספר רב מאוד של פסקי דין החל משנת 1994 ועד היום.
ארגוני זכויות האדם בישראל
בישראל פועלים ארגונים אחדים העוסקים בקידום ההקפדה על זכויות האדם. חלק מארגונים עוסק בזכויות של כל תושבי ישראל, ואחרים מתמקדים בזכויות האדם של פלח מסוים באוכלוסייה, כגון זכויות הפלסטינים או זכויות עובדים זרים (שתי אוכלוסיות הדורשות תשומת לב מיוחדת, כיוון שחבריהן אינם אזרחי ישראל).
האגודה לזכויות האזרח בישראל, שנוסדה בשנת 1972 היא ארגון זכויות האדם הגדול והוותיק בישראל. האגודה עוסקת בכל קשת זכויות האדם, ופועלת להגנה על זכויות האדם בישראל במישורים אחדים:
בעקבות האגודה, שהחלה דרכה כארגון היחיד בישראל לזכויות אדם, צמחו לאורך השנים ארגוני זכויות אדם לנושאים פרטניים (למשל: פלורליזם דתי, זכויות עובדים, הזכות לבריאות) או קבוצות אוכלוסייה מסוימות (למשל: ילדים, נשים, ערביי ישראל, עובדים זרים, אנשים עם מוגבלות, תושבי השטחים).
בית המשפט הגבוה לצדק (בג"ץ) לאחר המהפכה החוקתית
בג"ץ המשיך להיות כלי רב עוצמה לעיצוב צביונה של המדינה, כמדינה שאזרחיה מוגנים מפני שרירות לב שלטונית. רבות מהחלטותיו השפיעו במידה רבה על צביונה של המדינה. דוגמאות להחלטות כאלה:
גרנד פרי בחריין
גרנד פרי בחריין הוא מרוץ גרנד פרי המתקיים בבחריין מדי שנה במסגרת סבב אליפות הפורמולה 1. המרוץ הראשון התקיים בשנת 2004 והיה המרוץ הראשון בתולדות האליפות שהתקיים במזרח התיכון. לואיס המילטון הוא הנהג בעל מספר הזכיות הרב ביותר בגרנד פרי (5 זכיות) וקבוצת פרארי היא הקבוצה שלזכותה מספר הזכיות הרב ביותר (7 זכיות).
היסטוריה
בניית מסלול המרוצים בסאח'יר החלה בשנת 2002 מתוך מטרה לזכות ביוקרה של אירוח מרוץ בסבב הפורמולה 1, כשאר גם לבנון, מצרים ואיחוד האמירויות הערביות ניסו להשיג את אותה מטרה. לאחר השלמת המסלול הוא הפך למרכז של ספורט מוטורי במפרץ הפרסי ואירח תחרויות שונות דוגמת פורמולה 3, מרוצי GT ומרוצי דראג.
הגרנד פרי הראשון בבחריין התקיים בשנת 2004 והסתיים בניצחונו של מיכאל שומאכר. האירוע היה המרוץ הראשון בתולדות סבב האליפות הנערך במזרח התיכון. האירוע זכה בתואר ה"אירוע המאורגן ביותר" על ידי הפדרציה הבינלאומית לרכב (FIA). פרננדו אלונסו ניצח בגרנד פרי השני שנערך בשנת 2005 וחזר על ההישג שוב שנה לאחר מכן. בשנת 2010 ניצח אלונסו את המרוץ בפעם השלישית.
גרנד פרי בחריין היה אמור להיות מרוץ הפתיחה של עונת 2011. אירועי האביב הערבי הוביל למצב פוליטי מתוח גם במדינה והדבר הוביל לדחיית מרוץ הפתיחה בשבועיים ובהמשך הוחלט על ביטולו הסופי. בתחילת חודש יוני הודיעה FIA על כוונתו לקיים את המרוץ בחודש אוקטובר. ההודעה זכתה לביקורות רבות, הבולט מבין המבקרים היה נהג העבר דיימון היל. שבוע לאחר ההודעה על קיום המרוץ, הוציאה FIA הודעת ביטול סופית לאירוע.
ארגוני זכויות אדם קראו לבטל את הגרנד פרי, שנקבע לחודש אפריל 2012, עקב טענות לשימוש בכח רב מצד השלטונות בבחריין במהלך דיכוי הפגנות. יום לפני קיום המרוץ איימו פעילי אנונימוס בביצוע התקפת סייבר אם לא יבוטל המרוץ. שעות לאחר פרסום ההודעה הפילו האקרים את אתר האינטרנט של האליפות.
הקורונה גרמה לדחיית גרנד פרי אוסטרליה, שהוא באופן מסורתי מרוץ פתיחת העונה. בשל הנסיבות הפך להיות גרנד פרי בחריין המרוץ הפותח של עונת 2021.
אף על פי שעל פי חוק מותרת מכירה ושתייה של אלכוהול בבחריין, הזוכים בגרנד פרי נמנעים מהתזת שמפניה על הפודיום. במקום זאת נעשה שימוש במשקה בשם וארד (Waard) שאינו אלכוהולי.
גרנד פרי סאח'יר
התפרצות מגפת הקורונה בתחילת עונת 2020 הביאה לדחייה של פתיחת העונה ולשינוי לוח המרוצים המתוכנן. במטרה להגדיל את מספר המרוצים בעונה בחלק מהמסלולים התקיימו מרוצים כפולים, שבוע אחרי שבוע. שבוע אחרי קיום גרנד פרי בחריין, התקיים בבחריין גרנד פרי סאח'יר, שנערך בתוואי שונה על ההיקף החיצוני של המסלול. סרחיו פרס השיג במרוץ את ניצחון הבכורה שלו באליפות. ג'ק איטקן ופייטרו פיטיפלדי ערכו את הופעות הבכורה שלהם.
אקיסי דלתא
אקיסי דלתא, (בצרפתית: Akissi Delta; נולדה בשם Loukou Akisse Delphine ב-5 במרץ 1960) היא שחקנית ויוצרת קולנוע מחוף השנהב.
ביוגרפיה
דלתא נולדה בדימבוקרו שבחוף השנהב ב-1960. היא מעולם לא זכתה ללמוד בבית הספר. את הקריירה שלה התחילה בתור רקדנית ודוגמנית, ואז שיחקה בסרטו של לאונרד גרוקה Comment ça va ובמספר סרטים של אנרי דיפארק. ב-2002 היא יצרה את סדרת הטלוויזיה Ma Famille.
מירון חרותי
מירון עמיר חרותי (נולד ב-19 באוקטובר 1997) הוא שחיין ישראלי, אלוף ישראל ושיאן ישראל הנוכחי, במשחה ל-50 מטר פרפר, וחלק מנבחרת השליחים שקבעה באליפות אירופה שיא ישראלי חדש ב-4×100 חופשי ובמשחה ל-50 מטר חופשי. מקום שמיני באירופה (לונדון 2016) במשחה ל-50 מטר פרפר. השחיין הישראלי הראשון ששחה 50 מטר חופשי מתחת ל-22 שניות. חרותי ייצג את ישראל במשחקים האולימפיים בטוקיו 2020.
2015
באליפות ישראל בשחייה (בריכת 25 מטר) שנערכה בווינגייט בדצמבר 2015 זכה חרותי בשתי מדליות, כסף וארד. מדליית כסף, במשחה ל-50 מטר חופשי בשיא אישי חדש של 21.98 שניות, אחרי מרקוס שלזינגר מהפועל דולפין נתניה (21.87 שניות) ולפני זיו קלונטרוב מהפועל עומר (22.13 שניות) ומדליית ארד, במשחה ל-50 מטר פרפר בשיא אישי חדש של 23.45 שניות, אחרי גיא ברנע מהפועל ירושלים (23.21 שניות) ומרקוס שלזינגר (23.23 שניות). נוסף לכך, הוא סיים במקום רביעי במשחה ל-100 מטר פרפר בתוצאה של 53.48 שניות, בשלב המוקדמות הוא קבע שיא אישי חדש של 54.21 שניות ובמקום חמישי במשחה ל-100 מטר חופשי בשיא אישי חדש של 49.21 שניות.
2016
באליפות הפנימייה שנערכה בווינגייט באפריל 2016 זכה חרותי במדליית זהב, במשחה ל-50 מטר חופשי בשיא אישי חדש של 22.65 שניות, לפני אור סבטייה (22.79 שניות) ומרקוס שלזינגר (22.86 שניות).
2017
באליפות ישראל שנערכה במכון וינגייט באוגוסט 2017 זכה חרותי בשתי מדליות זהב, במשחה ל-50 מטר חופשי בשיא אישי חדש של 22.22 שניות, לפני מרקוס שלזינגר (22.61 שניות) וגלב איאוניצ'ב (22.84 שניות). את המשחה ניצח מייקל צ'דוויק, שחיין אורח מארצות הברית שקבע שיא ישראלי בינלאומי חדש של 21.99 שניות ובמשחה ל-50 מטר פרפר בתוצאה של 23.96 שניות, לפני תומר פרנקל (23.98 שניות) וגיא ברנע (24.52 שניות), שינהם מהפועל ירושלים. נוסף לכך, הוא סיים במקום עשירי במשחה ל-100 מטר פרפר בשיא אישי חדש של 55.18 שניות ובמקום 14 במשחה ל-100 מטר חופשי בתוצאה של 52.20 שניות.
באליפות אירופה (בריכת 25 מטר) שנערכה בקופנהגן באמצע דצמבר אותה שנה, סיים חרותי במקום 16 במשחה ל-50 מטר חופשי בתוצאה של 21.61 שניות, בשלב המוקדמות הוא קבע שיא ישראלי חדש של 21.44 שניות ועלה מהמקום ה-12. נוסף לכך, הוא סיים במקום 17 במשחה שליחים 4x50 מטר חופשי ביחד עם מרקוס שלזינגר, דניס לוקטב ותומר פרנקל בתוצאה של 1:29.49 דקות, כשחיין ראשון הוא קבע תוצאה של 21.83 שניות ובמקום 27 במשחה ל-50 מטר פרפר בשיא אישי חדש של 23.39 שניות.
שבועיים לאחר מכן, באליפות ישראל (בריכת 25 מטר) שנערכה בסוף דצמבר אותה שנה הוא זכה ב-4 מדליות, 1 זהב, 2 כסף ו-1 ארד. מדליית זהב, במשחה ל-50 מטר חופשי בתוצאה של 21.52 שניות, לפני מרקוס שלזינגר (21.72 שניות) ואהרון גרינברג מהפועל דולפין נתניה (21.85 שניות). מדליות כסף במשחה ל-100 מטר חופשי בשיא אישי חדש של 48.33 שניות, אחרי דוד גמבורג מהפועל ירושלים שקבע שיא ישראלי חדש של 47.66 שניות ולפני אהרון גרינברג (48.37 שניות) ובמשחה ל-50 מטר פרפר בתוצאה של 23.41 שניות, אחרי מרקוס שלזינגר (23.10 שניות) ולפני אהרון גרינברג (23.98 שניות) ומדליית ארד במשחה ל-100 מטר פרפר בשיא אישי חדש שלך 52.36 שניות, אחרי תומר פרנקל שקבע שיא ישראלי חדש של 51.82 שניות ומרקוס שלזינגר (51.96 שניות).
2018
באליפות אירופה שנערכה בגלאזגו, סקוטלנד באוגוסט אותה שנה הוא סיים במקום 15 במשחה ל-50 מטר פרפר בתוצאה של 23.77 שניות, בשלב המוקדמות הוא קבע תוצאה של 23.75 שניות ועלה מהמקום ה-16 ובמקום 48 במשחה ל-100 מטר חופשי בתוצאה של 50.40 שניות. נוסף לכך, הוא סיים במקום 16 במשחה שליחים 4x100 מטר חופשי ביחד עם דניס לוקטב, זיו קלונטרוב ודוד גמבורג בתוצאה של 3:19.40 דקות, כשחיין ראשון הוא קבע תוצאה של 49.94 שניות.
באליפות ישראל (בריכת 25 מטר) שנערכה בסוף דצמבר אותה שנה הוא זכה ב-3 מדליות, 2 זהב ו-1 כסף. מדליות זהב, במשחה ל-50 מטר חופשי בשיא ישראלי חדש של 21.27 שניות, שיפור לשיאו שעמד על 21.44 שניות ובמשחה ל-100 מטר חופשי בשיא ישראלי חדש של 47.41 שניות שיפור לשיא בן השנה של דוד גמבורג (47.66 דקות). מדליית כסף במשחה ל-50 מטר פרפר בשיא אישי חדש של 23.30 שניות, אחרי מרקוס שלזינגר (23.14 שניות).
2019
באליפות העולם שנערכה בקוואנגג'ו, קוריאה הדרומית בסוף יולי אותה שנה סיים חרותי במקום 14 במשחה ל-50 מטר חופשי בשיא ישראלי חדש של 22.01 שניות, שמהווה קריטריון לאולימפיאדת טוקיו (2020). כבר בשלב המוקדמות הוא קבע שיא ישראלי חדש של 22.06 שניות, שיפור לשיא בן ה-4 שנים של זיו קלונטרוב (22.16 שניות) ועלה מהמקום ה-12 לשלב חצי הגמר. במקום 15 במשחה ל-50 מטר פרפר בתוצאה של 23.62 שניות, בשלב המוקדמות הוא קבע שיא ישראלי חדש של 23.49 שניות ועלה מהמקום ה-12 לשלב חצי הגמר.
הראשון ששחה 50 מטר חופשי מתחת ל-22 שניות
שבוע לאחר מכן, באליפות ישראל בשחייה זכה חרותי ב-3 מדליות זהב, במשחה ל-50 מטר חופשי בשיא ישראלי חדש של 21.87 שניות ובכך היה לשחיין הישראלי הראשון ששחה משחה זה מתחת ל-22 שניות, במשחה ל-100 מטר חופשי בשיא אישי חדש של 49.00 שניות, 7 מאיות השנייה איטי משיא ישראל ובמשחה ל-50 מטר פרפר בשיא ישראלי חדש נוסף של 23.40 שניות.
באליפות ישראל (בריכת 25 מטר) שנערכה בסוף דצמבר אותה שנה זכה חירותי ב-4 מדליות, 3 זהב ו-1 ארד וזכה בתואר השחיין המצטיין של האליפות. מדליות זהב, במשחה ל-50 מטר חופשי בשיא ישראלי חדש של 21.08 שניות, לפני מרקוס שלזינגר (21.59 שניות) ואהרן גרינברג (21.88 שניות), כבר בשלב המוקדמות הוא קבע שיא ישראלי חדש של 21.26 שניות, שיפור במאית אחת לשיאו בן השנה, במשחה ל-100 מטר חופשי בשיא ישראלי חדש של 47.08 שניות, שיפור לשיא בן השנה שלו (47.41 שניות), לפני מרקוס שלזינגר (48.43 שניות) וזיו קלונטרוב (49.03 שניות) ובמשחה ל-50 מטר פרפר בשיא ישראלי חדש נוסף של 22.86 שניות, שיפור לשיא הטרי מהמוקדמות של מרקוס שלזינגר (22.88 שניות), לפני מרקוס שלזינגר (23.00 שניות) ואהרן גרינברג (23.57 שניות). מדליית ארד, במשחה ל-100 מטר פרפר בתוצאה של 52.11 שניות, אחרי תומר פרנקל שקבע שיא ישראלי חדש של 50.60 שניות ויעקב טומרקין (51.60 שניות).
2021
באולימפיאדת טוקיו, חירותי התחרה בשני משחים. במשחה ל-50 מטר חופשי הוא סיים במקום ה-17 בתוצאה של 22.01 שניות והיה איטי 4 מאיות מעליה לחצי הגמר. במשחה ל-100 מטר חופשי הוא סיים במקום ה-29 בתוצאה של 49.26 שניות.
2022
באליפות העולם שנערכה בבודפשט, הונגריה ביוני 2022 סיים במקום 19 במשחה ל-50 מטר פרפר בתוצאה של 23.58 שניות במקום תשיעי במשחה שליחים 4x100 מטר חופשי ביחד עם תומר פרנקל, גל כהן גרומי ודניס לוקטב בשיא ישראלי חדש של 3:15.35 דקות.
2023
בתחרות גביע האיגוד שנערכה ב-22 באפריל 2023 קבע במשחה ל-50 מטר חופשי שיא ישראלי חדש של 21.84 שניות שיפור של 3 מאיות השנייה לשיאו בן 4 השנים וכן התואצה השנייה בטיבה בעולם באותה העת.
יחסי בולגריה–ברזיל
יחסי בולגריה–ברזיל הם יחסי החוץ בין בולגריה לברזיל.
היסטוריה
הנשיאה דילמה רוסף, ממוצא בולגרי, הייתה ראש המדינה הברזילאי הראשון שביקר בבולגריה בשנת 2011. הביקור קידם את הפורום העסקי הראשון של ברזיל–בולגריה ובאותה הזדמנות שתי המדינות חתמו על הסכם לשיתוף פעולה כלכלי, אשר אושררה על ידי הקונגרס בשנת 2015.
נשיא בולגריה רוסן פלבנלייב ביקר בברזיל בשתי הזדמנויות: בשנת 2012, להשתתף בריו + 20 ובשנת 2016.
אולפנת רעיה
אולפנת רעיה היא אולפנה לבנות ע"ש רעיה מלמד שנוסדה בשנת תשנ"ג (1992–1993) ביישוב בית אל והעומד בראשותה הוא הרב חיים סולטן.
היסטוריה
בשנת תשנ"ג יזמה והקימה מלכה פרוכט מהישוב בית אל את הקמת האולפנה. אביה הרוחני של האולפנה הוא הרב זלמן מלמד ראש ישיבת בית אל ורב היישוב. בראש האולפנה עומד, הרב חיים סולטן.
האולפנה קרויה על שמה של רעיה מלמד, אמו של הרב זלמן ברוך מלמד.
במקצועות החול מגמות הלימוד הקיימות באולפנה הן: ביולוגיה, לימודי ארץ ישראל, ספרות, עיצוב גרפי, כימיה ופסיכולוגיה.
האולפנה זכתה פעמיים בפרס מטעם משרד החינוך על חינוך ערכי ועל הישגים לימודיים גבוהים.
באולפנה ישנם מגורים חובה בפנימייה במתכונת פנימייה חלקית, שבה הבנות ישנות בפנימייה וחוזרות לביתן בימי שלישי וחמישי, לבנות המתגוררות רחוק יש אופציה לפנימייה מלאה שכוללת שינה מראשון עד חמישי בפנימייה.
באולפנה זו לומדות כיום (שנת תשפ"א) 372 תלמידות.
פלשארש
פלשארש (בהונגרית: Felsőörs) הוא כפר במחוז וספרם שבמרכז הונגריה.
יהודי פלשארש
בפלשארש חיו יהודים בתקופות זמן שונות. במקום קיים בית קברות יהודי נטוש.
לאמק בנדה
לאמק בנדה (בצרפתית: Lameck Banda; נולד ב-29 בינואר 2001) הוא כדורגלן זמבי, המשחק בלצ'ה, בעמדת החלוץ.
קריירת מועדונים
בקיץ חתם בנדה בארסנל טולה מליגת העל הרוסית. ב-12 ביולי 2019, בנדה ערך את הופעת הבכורה שלו בקבוצה הבוגרת בתיקו 1-1 נגד דינמו מוסקבה.
ב-3 בספטמבר 2020 חתם במכבי נתניה מליגת העל.
ב-6 באוגוסט 2021 חתם בנדה במכבי פתח תקווה. ב-11 בספטמבר כבש בנדה את שערו הראשון במועדון בתיקו 1-1 עם מכבי תל אביב וסיים את העונה עם 8 שערי ליגה. ב-4 באוגוסט 2022 בנדה חתם בלצ'ה מהסרייה א'.
קריירה בינלאומית
ב-25 במרץ 2022 ערך את הופעת הבכורה שלו בנבחרת זמביה בניצחון 1-3 נגד.
חוקת ירדן
החוקה של הממלכה הירדנית ההאשמית היא החוקה של ממלכת ירדן. החוקה אומצה ב־11 בינואר 1952 ותוקנה פעמים רבות. חוקת ירדן מגדירה את השלטון כמלוכני עם מערכת ייצוג פרלמנטרית (מונרכיה חוקתית). היא קובעת את רשויות המדינה המופרדות (ביצועית, חקיקתית ושיפוטית), את זכויות וחובות האזרחים, עניינים כספיים ותקנות חוקתיות אחרות.
רקע כללי
חוקה אורגנית ראשונה הוכרזה באפריל 1928 תחת המנדט הבריטי.
לאחר שירדן קיבלה עצמאות מלאה במאי 1946, בעקבות ביטול המנדט הבריטי, גובשה חוקה חדשה, שפורסמה ברשומות ב־1 בפברואר 1947, ואומצה על ידי המועצה המחוקקת ב־28 בנובמבר 1947.
כמה שנים לאחר מכן, החוקה תוקנה על ידי המלך טלאל ואושרה ב־1 בינואר 1952.
חוקת ירדן נחשבת בדרך כלל כליברלית, אם כי ביקורת עלולה להתעורר ביחס לסמכויות הרבות המוקנות למלוכה.
חוקת ירדן
על פי החוקה הגוף המחוקק מורכב משני בתים: הבית התחתון ("בית הנציגים") ש-150 נציגיו נבחרים בבחירות דמוקרטיות והבית העליון ("סנאט") ש-75 נציגיו מתמנים על ידי המלך. ויחד הם מהווים את האספה הלאומית. המלך הוא ראש המדינה וראש הרשות השלטונית וחסין מכל חבות ואחריות; המפקד העליון של הצבא; מורה על עריכת בחירות לבית התחתון ויכול לפזרו; ממנה את חברי הבית העליון ויכול לפטרם ולפזרו; ממנה את הממשלה; מאשרר חוקים ואמנות; ממנה את השופטים בצו מלכותי (בבתי המשפט האזרחיים והדתיים); ממנה את המושלים האזוריים; מכריז מלחמה והסכמי שלום.
יש מספר מגבלות בהפעלת סמכויותיו אך יכולתו למנות ולפזר את כל מוסדות השלטון וזכויות הווטו שלו הופכות אותו לשליט עליון לכל דבר.
בירדן ישנן מפלגות פוליטיות, אך הן מהוות רק חמישית מהמושבים. שאר המושבים נתפסים על ידי חברי פרלמנט עצמאיים. במהלך יולי 2012 נחקק חוק שאוסר על הקמת מפלגות דתיות. הבחירות האחרונות נערכו ב־23 בינואר 2013, ולדברי המשקיפים הבינלאומיים היא התנהלה בדרך כלל, באופן נקי והוגן, אך נמתחה ביקורת על צורת הבחירה, והחוק שעל פיו היא התנהלה.
בשנת 1952, בזמן שלטונו הקצר של המלך טלאל, חוקקה חוקה חדשה. תחת החוקה, ירדן הוא מונרכיה חוקתית, אף על פי כן המונרך הוא השליט בפועל גם לאחר אותה חקיקה.
ספרייה אזורית גזר
ספרייה אזורית גזר היא ספרייה ציבורית בבית חשמונאי ומשרתת את תושבי מועצה אזורית גזר.
היסטוריה
הספרייה הוקמה בשלהי 1969 ביוזמת יו"ר מועצה אזורית גזר משה דוקטורי ובמימון יד הנדיב וקרן רוטשילד. היא מוקמה על גבעה ממזרח למושב עזריה, במקום שלימים ייקרא "בית חשמונאי". הספרייה האזורית גזר הייתה למעשה אבן הפינה והמבנה הראשון בקריית החינוך הצמודה וביישוב בית חשמונאי שהוקם כעבור שנה ב-1970.
בטקס הפתיחה בחודש נובמבר 1970, נכחו ראש המועצה האזורית משה דוקטורי, סגן ראש הממשלה ושר החינוך יגאל אלון והגברת דורותי רוטשילד נציגת התורמים.
כף קוקברן
{{פירושונים|
קנדה
}}
פיאט 320
פיאט 320 (באיטלקית: Fiat 320 ) הוא אוטובוס עירוני אשר יוצר על ידי חטיבת כלי הרכב המסחריים של פיאט ("Fiat Veicoli Industriali" ) מחברת פיאט האיטלקית על ידי חברת הבת "פיאט ארגנטינה" (Fiat V.I. Argentina) בארגנטינה בין השנים 1963–1971.
דגם ה"פיאט 320" יוצר בקורדובה, ארגנטינה.
פיאט 320
בדגם "פיאט 320" הורכב מנוע דיזל מנוע 6 צילינדר.
מארז ה"פיאט 320" נבנה על בסיס המארז של המשאית "פיאט 619" שיוצרה על ידי חברת פיאט בארגנטינה בין השנים 1964-1980.
פיאט 320 בישראל
חברת אגד הישראלית רכשה בשנת 1970, 8 יחידות מהדגם "פיאט 320". בדגם נבנו 28 מושבים, מנוע הדיזל הפיק 140 כ"ס.
הדגם יצא משרות לאחר 10 שנות פעילות. דגם ה"פיאט 320" פעל ברחובות הצרים של העיר העתיקה בירושלים.
Streaming Text Oriented Messaging Protocol
Simple (or Streaming) Text Oriented Message Protocol (STOMP), ידוע בעבר בשם TTMP, הוא פרוטוקול מבוסס טקסט פשוט, מיועד לעבוד עם ההודעה מוכוונת תווכה (באנגלית: message-oriented middleware - MOM). זה מספק יכולת פעולה הדדית של פורמט פרוטוקול מקשר (wire format), שמאפשר ללקוחות STOMP לדבר עם כל מתווך הודעות שתומך בפרוטוקול. לפיכך הפרוטוקול הוא בלתי תלוי שפה, כלומר גורם תיווך (Message broker) שפותח עבור שפה תכנות או פלטפורמה אחת יכול לקבל תקשורת מתוכנת הלקוח שפותחה בשפה אחרת.
סקירה
בהרחבה, הפרוטוקול דומה ל-HTTP, ועובד על TCP באמצעות הפקודות הבאות: התקשורת בין הלקוח לבין השרת הוא באמצעות "frame" שמורכב ממספר שורות. השורה הראשונה מכילה את הפקודה, ולאחריה כותרות (headers) בתבנית : (כותרת אחת בכל שורה), ולאחריה שורה ריקה ואז גוף-תוכן, שמסתיים בתו null. התקשורת בין השרת והלקוח היא דרך פריים MESSAGE, RECEIPT או ERROR עם פורמט (תבנית) דומה של כותרות (headers), וגוף-תוכן.
פופולריות
בגלל ש-STOMP הוא בלתי-תלוי שפה וקל למימוש, הוא נעשה פופולרי למפתחי ומתכנני תוכנה.
מעבר לכך, STOMP הוא מבוסס טקסט פשוט, ולא מבוסס פרוטוקלים בינאריים אחרים הנמצאים בשימוש על ידי מתווכי תוכנה אחרים, ומשום כך, קשת רחבה של טכנולוגיות לקוח עובדות איתו כמו Ruby, Python, Perl וכדומה.
STOMP הוא קל למימוש אך תומך במגוון רחב של מאפייני ליבה של הודעות, כמו אימות אבטחה (authentication), מודלי הודעות (point to point, publish and subscribe), אישורי הודעה, טרנזקציות, כותרות (headers), מאפייני הודעה וכו'.
מימושים
אלה הם מספר מוצרי MOM התומכים ב-STOMP: - רשימה של יישומים מתעדכנת גם באתר האינטרנט של STOMP
קרוקודיל לייל (סרט)
קרוקודיל לייל (באנגלית: Lyle, Lyle, Crocodile) הוא סרט קומדיה מוזיקלית אמריקאי המשלב בין לייב אקשן להנפשה ממוחשבת, שבוים על ידי צמד הבמאים ויל ספק וג'וש גורדון על פי תסריט מאת ויליאם דייוויס. הסרט הוא עיבוד לספר ילדים באותו השם מאת ברנרד ואבר, ומככבים בו שון מנדס, חאווייר ברדם, קונסטנס וו, וינסלו פגלי, סקוט מק'ניירי וברט גלמן.
הסרט עלה לאקרנים בארצות הברית ב-7 באוקטובר 2022, תחת הפצתם של "סרטי סוני". בישראל עלה הסרט לאקרנים ב-8 בדצמבר 2022 עם דיבוב עברי.
פיתוח
במאי 2021, נמסר לראשונה על פיתוח הסרט, שיבוים על ידי צמד הקולנוענים ויל ספק וג'וש גורדון על פי תסריט מאת ויליאם דייוויס, עבור סרטי סוני.
ליהוק
ביולי 2021, נמסר על ליהוקם של חאווייר ברדם ווינסלו פגלי; בספטמבר 2021, נמסר על ליהוקה של קונסטנס וו; באוקטובר 2021, נמסר על ליהוקם של ברט גלמן וליריק הארד ובדצמבר 2021, על ליהוקו של סקוט מק'ניירי. בפברואר 2022, נחשף כי את דמותו של לייל הקרוקודיל ידבב הזמר שון מנדס.
צילומים
צילומי הסרט התקיימו בניו יורק בספטמבר 2021. בין הלוקיישנים לצילומי הסרט נכללו רחוב 85, רחוב 86, תחנות אסטור פלייס ובאורי, ורחוב ברודוויי שבין רחוב 45 לרחוב 46.
מוזיקה
עבור הסרט נכתבה מוזיקה מקורית על ידי בנג' פאסק וג'סטין פול, ארי אפסר, אמילי גרדנר, שו הול, מארק זוננבליק וג'וריה קוומה.
הפצה
הסרט עלה לאקרנים בבתי הקולנוע תחת הפצתם של "סרטי סוני" ב-7 באוקטובר 2022. במקור, הסרט התעתד לעלות לאקרנים ב-22 ביולי 2022, אך בספטמבר 2021, נמסר על דחיית הסרט ל-18 בנובמבר 2022; ובאפריל 2022, על הקדמת עלייתו לאקרנים ל-7 באוקטובר.
כף קוקברן (אנטארקטיקה)
כף קוקבורן (באנגלית: Cape Cockburn) היא לשון יבשה בקצה הצפוני-מזרחי של חצי האי פסטר באי בראבנט, בארכיפלג פאלמר שבאנטארקטיקה.
גילוי לשון היבשה
לשון היבשה מופיעה במפה המבוססת על סקר משלחת בריטית שנערכה בין השנים 1828–1831 בפיקודו של הנרי פוסטר (ככל הנראה המיפוי בוצע בשנת 1829.
הלשון נחקרה ומופתה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905 בפיקודו של ז'אן-בפטיסט שארקו.
הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אלה על ידי סקר שטחי חסות איי פוקלנד.
מקור השם
פוסטר נתן ללשון היבשה את שמה.
פוסטר קרא ללשון היבשה על שמו של ג'ורג' קוקברן, קצין בצי המלכותי הבריטי ואדמירל הצי בשנת 1851.
לקריאה נוספת
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60.̊, P 338
• Defense Mapping Agency 1992, Sailing Directions (planning Guide) and (enroute) for Antarctica, P 277
• Management Plan for Antarctic Specially Protected Area No. 153 EASTERN DALLMANN BAY, Measure 10 (2015)
יוניפאואר GT
יוניפאואר GT (באנגלית: Unipower GT) היא מכונית ספורט קופה מתוצרת יצרנית המשאיות Universal Power Drives בשיתוף U.W.F. Automative Engineering Ltd, אשר יוצרה בין השנים 1969–1966 בבריטניה
ניקטונס
ניקטונס (באנגלית: Nicktoons) הוא ערוץ אמריקאי לכבלים דיגיטליים ולטלוויזיה בלוויין בבעלות קבוצת רשתות MTV לילדים ולמשפחה, יחידה של ויאקום. הערוץ משדר סדרות אנימציה מקוריות מערוץ האחות ניקלודיאון, שנודעות בכינוי "ניקטונס", יחד עם סדרות אנימציה מקוריות נוספות וסדרות אנימציה זרות מהרשתות הבינלאומיות של ניקלודיאון 24 שעות ביממה. הערוץ דומה לבומרנג (ערוץ האחות של Cartoon Network) ולדיסני XD (ערוץ האחות של ערוץ דיסני).
היסטוריה
ב-24 בפברואר 2009, ניקלודיאון הכריזה כי ניקטונס נטוורק תושק מחדש כ"ניקטונס", כחלק מתהליך מיתוג כל ערוצי הכבלים הדיגיטליים והלוויין של ניקלודיאון תחת המותג של ניקלודיאון. (בנוסף למיתוג של "ניקטונס נטוורק" כ"ניקטונס", ערוץ "Noggin" לפעוטות הושק מחדש כ"ניק ג'וניור" וערוץ "The N" הושק מחדש כ"טין ניק"). ב-18 ביוני 2009, ניקלודיאון הציגה את הלוגו החדש לערוץ, שיורחב לשאר ערוצי ניקלודיאון, על מנת ליצור מראה אחיד לכל הערוצים. הערוץ הושק מחדש רשמית כ"ניקטונס" ב-28 בספטמבר 2009, ביחד עם ההופעה הראשונה של הלוגו החדש.
מדינת המחתרת הפולנית
מדינת המחתרת הפולנית (בפולנית: Polskie Państwo Podziemne) הוא מונח קולקטיבי לארגונים המחתרתיים בפולין הכבושה במהלך מלחמת העולם השנייה, צבאיים ואזרחיים כאחד, שהיו נאמנים לממשלה הפולנית הגולה בלונדון. האלמנטים הראשונים של מדינת המחתרת נוסדו בימים האחרונים של הפלישה הגרמנית-סובייטית לפולין, בסוף ספטמבר 1939.
אף על פי שמדינת המחתרת נהנתה מתמיכה רחבה לאורך חלק ניכר מהמלחמה, היא לא נתמכה או הוכרה על ידי השמאל הרדיקלי (קומוניסטים). מהצד הימני הרדיקלי של המפה הפוליטית, תנועות המחנה הרדיקלי הלאומי פאלאנגה והמחנה הלאומי הרדיקלי ABC התנגדו לכיבוש פולין הגרמני ושתי התנועות הוחלפו במהירות על ידי קונפדראקיה נארודו, חלק ממדינת המחתרת הפולנית שכללה גם את מרבית חברי הימין הרדיקלי שלפני המלחמה.
השפעת הקומוניסטים דחתה בסופו של דבר בין התהפכות צבאית (בעיקר, כישלון מרד ורשה) והעוינות הגוברת של ממשלת ברית המועצות. ברית המועצות הקימה ממשלה אלטרנטיבית בשנת 1944 (הוועד הפולני לשחרור לאומי, Polski Komitet Wyzwolenia Narodowego) והבטיחה שהיא תהווה את הבסיס לממשלה בפולין שלאחר המלחמה.
בסופו של דבר מאות אלפי אנשים היו מעורבים ישירות בסוכנויות שונות של מדינת המחתרת (ההערכות לחברות בארמייה קראובה בלבד ניתנות לעיתים קרובות לכחצי מיליון איש), והם נתמכו בשקט על ידי מיליוני אזרחים פולנים. הרציונל מאחורי הקמת הרשות האזרחית הסודית התבסס על כך שהכיבוש הגרמני והסובייטי של פולין היה בלתי חוקי. מכאן שכל המוסדות שנוצרו על ידי המעצמות הכובשות נחשבו כבלתי חוקיים, ומוסדות מחתרת פולניים מקבילים הוקמו בהתאם לחוק הפולני. היקף מדינת המחתרת נעזר גם שלא במתכוון בפעולות הכובשים, שניסיונותיהם להשמיד את המדינה, האומה ותרבותה הפולנית, כולל הכי חשוב מדיניות רצח עם אשר פגעה באזרחים פולנים, הובילו לתמיכה עממית רחבת היקף בתנועת ההתנגדות הפולנית והתפתחותה.
קיראיסנטאישטוואן
קיראיסנטאישטוואן (בהונגרית: Királyszentistván) הוא כפר במחוז וספרם שבמרכז הונגריה.
יהודי קיראיסנטאישטוואן
בקיראיסנטאישטוואן חיו יהודים בתקופות זמן שונות.
בולסלאב
{{פירושונים|
ראו גם
}}
ברצ'קו
בְּרְצְ'קוֹ (בבוסנית:  Brčko, בסרבית בכתב קירילי: Брчко) היא עיר ורשות מקומית בצפון-מזרח בוסניה והרצגובינה בירת מחוז ברצ'קו, השוכנת לגדות הנהר סאווה.
היסטוריה
יישוב בשם ברצ'קו ולצידו מצודה מתועד לראשונה בכתובים מראשית המאה ה-16 לאחר כיבוש האזור על ידי סולימאן הראשון, סולטאן האימפריה העות'מאנית. בראשית המאה ה-17 תועדו ביישוב כ-200 מבני מגורים. העיר התפתחה כנקודת מעבר לסוחרי דרכים בדרכם לאזורי סלאבוניה, סרם והאזורים האוסטריים שנשלטו על ידי ממלכת הבסבורג. במהלך המלחמה ההבסבורגית-עות'מאנית (1716-1714) חרב היישוב.
לאחר המלחמה שוקמה העיר והוקם נמל אשר שימש לייצוא סחורות לאוסטריה ובעיר חלה גאות כלכלית. במחצית השנייה של המאה ה-19, עת נשלטה העיר על ידי האימפריה האוסטרו-הונגרית חוברה העיר לרשת הטלגרף והוקמו בה בית חולים, בית מלון ובית דפוס. לאחר מלחמת העולם הראשונה עברה העיר לחזקת ממלכת הסרבים, הקרואטים והסלובנים שהפכה בהמשך לממלכת יוגוסלביה. בפרוץ מלחמת העולם השנייה מנתה אוכלוסיית העיר כ-9,000 נפשות.
לאחר סיום המלחמה הפך מחוז ברצ'קו ובמרכזו העיר ברצ'קו לקונדומיניום בעל זיקה לרפובליקת סרפסקה ולפדרציה של בוסניה והרצגובינה אך לא תחת ריבונותם.
הקהילה היהודית
בפרוץ מלחמת העולם השנייה נמנו בברצ'קו 145 יהודים ואליהם הצטרפו בהמשך 286 פליטים מצ'כוסלובקיה, גרמניה ואוסטריה. יהודי העיר נרצחו על ידי האוסטאשה וגופותיהם הושלכו לנהר סאווה. בהמשך, בדצמבר 1941 נרצחו הפליטים על ידי אנשי אס אס בסיוע פולקסדויטשה מקומיים וגופותיהם הושלכו לנהר סאווה.
אולפנת השומרון
אולפנת השומרון אורט אלקנה היא אולפנה לבנות שנוסדה בשנת תשמ"ג (1982–1983) ביישוב אלקנה.
היסטוריה
אולפנת בני עקיבא השומרון אלקנה היא אולפנה לבנות שנוסדה בשנת תשמ"ג, ביישוב אלקנה, מתוך מגמה להעניק לבנות אלקנה והסביבה חינוך ברוח דתית לאומית ציונית.
הרב אריה מילס עמד בראש האולפנה משנת תשנ"ד עד פרישתו ב-2021. בשנים ה'תש"ן–ה'תשנ"ג, עמד בראשה אלי ששר ולפניו הרב הלל שחור.
מגמות הלימוד באולפנה הם: לימודי ארץ ישראל, עיצוב גרפי, ביולוגיה, כימיה ומדעי החברה (פסיכולוגיה וסוציולוגיה).
באולפנה מתקיימות תוכניות עבור תלמידות מחוננות ומצטיינות, כגון תוכנית אמירים ואקדמיה בתיכון. בנוסף התלמידות מכוונות להשתתף בתוכניות חיצוניות כגון אלפא, אודיסאה ועוד.
האולפנה מתאפיינת בפעילות חברתית ענפה.
יחסי ארגנטינה–בולגריה
יחסי ארגנטינה–בולגריה הם יחסי החוץ המתקיימים בין הרפובליקה הארגנטינאית לרפובליקה הבולגרית.
היסטוריה
היחסים הדיפלומטיים בין המדינות כוננו בשנת 1931, כאשר מחוץ לאירופה היו לבולגריה קשרים רק עם ארצות הברית ואיראן הפהלווית בלבד. הסיבה נעוצה בעובדה שבשנת 1929 חיו בארגנטינה כ-10,000 מהגרים כלכליים או פוליטיים בולגרים. הקהילה הבולגרית השתלבה בהצלחה בחברה המקומית והשלטונות בארגנטינה הראו יחס טוב כלפיה. היו ביניהם מהגרים מדענים, סופרים, אמנים ואפילו מושל, ואלה עזרו לקיים יחסים דו-צדדיים בר קיימא.
שני נשיאים בולגרים - ז'ליו ז'לב וגאורגי פרבאנוב ביקרו בארגנטינה, בהתאמה, בשנים 1992 ו-2008. מדינה זו קיבלה עזרה ממומחים ארגנטינאים בסוף שנות ה-90 בתהליך ההפרטה והטמעת לוח המטבע. לאחר הצטרפותה של בולגריה ל בשנת 2007, נושא שיתוף הפעולה שלה למען הסחר הגלוי בארגנטינה באירופה הפך להיות אקטואלי. כך בשנת 2008 הציעה בולגריה לעבד מוצרים ארגנטינאיים מוכנים באזורים חופשיים משותפים, הממוקמים במדינה זו. החברה הארגנטינאית המפורסמת העולמית גלילאו גרופ מבצעת כעת בבולגריה את הפרויקט הראשון של פרויקט הפיילוט שלה באיחוד האירופי.
יחסי המלדיביים–סן מרינו
יחסי המלדיביים–סן מרינו הם היחסים הדיפלומטיים הרשמיים שבין רפובליקת המלדיביים לבין הרפובליקה המרוממת של סן מרינו.
הסכמים דיפלומטיים
בין רפובליקת המלדיביים לבין הרפובליקה המרוממת של סן מרינו נחתם הסכם דיפלומטי אחד בלבד:
רבקה סמית' (שחיינית)
רבקה סמית' (באנגלית: Rebecca Smith; נולדה ב-14 במרץ 2000) היא שחיינית קנדית. סגנית אלופה אולימפית (טוקיו 2020) במשחה שליחות 4x100 מטר חופשי, אלופת עולם בבריכת 25 מטר (אבו דאבי 2021) במשחי שליחות ופעמיים ברציפות סגנית אלופת עולם בבריכת 25 מטר (אבו דאבי 2021 ומלבורן 2022) במשחה ל-200 מטר חופשי.
2017
באליפות העולם שנערכה בבודפשט ביולי 2017 זכתה במדליית ארד במשחה שליחים משולב 4x100 מטר מעורב, לאחר ששחתה בשלב המוקדמות.
2018
במשחקי חבר העמים שנערכו בגולד קוסט, קווינסלנד, אוסטרליה ב-2018 היא זכתה במדליית כסף במשחה שליחות 4x200 מטר חופשי.
2019
באליפות העולם שנערכה בקוואנגג'ו, קוריאה הדרומית ביולי 2019 היא זכתה ב-3 מדליות ארד במשחי שליחות (4x100 מטר חופשי, 4x200 מטר חופשי ו-4x100 מטר מעורב) לאחר ששחתה אותם בשלב המוקדמות.
סגנית אלופה אולימפית
באולימפיאדת טוקיו היא זכתה במדליית כסף במשחה שליחות 4×100 מטר חופשי ביחד עם קיילה סנצ'ז, מרגרט מקניל ופני אולקסיאק בתוצאה של 3:32.78 דקות, אחרי אוסטרליה קבעה שיא עולם חדש של 3:29.69 דקות ולפני ארצות הברית (3:32.81 דקות), כשחיינית שלישית היא קבעה ב"זינוק שליחות" תוצאה של 53.63 שניות.
2022
באליפות העולם שנערכה בבודפשט ביולי 2022 זכתה בשתי מדליות, כסף (משחה שליחות 4x100 מטר חופשי) וארד (משחה שליחות 4x200 מטר חופשי), לאחר ששחתה בשלב המוקדמות.
ג'סי צ'יסי
ג'סי צ'יסי (באנגלית: Jessie Chisi) היא במאית ותסריטאית קולנוע מזמביה.
ביוגרפיה
צ'יסי נולדה וגדלה בזמביה. היא השתתפה במחנה הכישרונות בדרבן בשנים 2009 ו-2010 והתקבלה למחנה הכישרונות Berlinale, בגרמניה. היא השלימה תואר ראשון במכון לתקשורת המונים בזמביה, וכן לימודי תעודה ביזמות בMIT. ב-2015, מונתה כעמיתה בתוכנית Mandela Washington Fellowship for Young African Leaders
ב-2013 יסדה צ'יסי את פסטיבל הסרטים הקצרים של זמביה, המציע במה לסרטים בני 15 דקות או פחות. והקימה את התוכנית "קולנוע צעיר בזמביה". צ'יסי היא פעילה מסורה למען זכויות האדם, ומאמינה בכוחו של הקולנוע לייצר שינוי, ולהזניק את ארצה קדימה. היא נחשבת לדמות מובילה וחלוצה של תעשיית הקולנוע הצעירה של זמביה.
ההצעה של צ'יסי לברלינלה, שנקרא באותו שלב Woman On Hold, הפך בסופו של דבר לסרטה משנת 2014, Between Rings, אשר מומן על ידי קרן הקולנוע הפיני. הסרט עסק בבת דודה של צ'יסי, אסתר פירי, המתאגרפת הראשונה של זמביה, ועל המתח שלה בשל הצורך לבחור בין נישואים לבין הקריירה. הקרנת הבכורה אירעה בפסטיבל סרטי התעודה הבינלאומי של קופנהגן.
אנדרטת פקיסטן
אנדרטת פקיסטן (באורדו: یادبود پاکستان) היא גל-עד ומוזיאון מורשת לאומי הממוקם על גבעת שכּר-פּריא באסלאמאבאד, בירת פקיסטן. האנדרטה נבנתה כדי לסמל את אחדות העם הפקיסטני. היא מוקדשת לאנשי פקיסטן שהקריבו את ההווה שלהם לטובת עתיד טוב יותר. בזכות גובהה, האנדרטה נראית בבירור ברחבי המטרופולין איסלאמאבאד-רוואלפינדי והיא יעד תיירותי פופולרי.
האנדרטה משתרעת על פני שטח כולל של 2.8 דונם, עיצוב האנדרטה מושרש בארכיטקטורה המוגולית העשירה של תת-היבשת. המבנה בצורת עלי הכותרת עוצב בסגון המוקרנס המסורתי של האדריכלות המוגולית. מעצב אנדרטה השתמש בטכנולוגיה של ימינו כדי לחדש את הצורה ההיסטורית של המוקרנס. המבנה המתקבל בצורת עלי כותרת מדגיש את חשיבות האחדות של תושבי פקיסטן:הוא מייצג את ארבע התרבויות השונות של תושבי פקיסטן, ולא - כפי שיש הסבורים בטעות - את ארבעת המחוזות המרכיבים את המדינה. ארבעת עלי הכותרת הגדולים מייצגים את הפונג'אבים, הבלוצ'ים, הסינדים והפתאנים. שלושת עלי הכותרת הקטנים יותר מייצגים את המיעוטים, אזאד קשמיר וגילגיט-בלטיסטן. שבעת עלי הכותרת, על אף שהם אינם תלויים זה בזה, עומדים זה לצד זה ומסמלים את מדינת פקיסטן. יחד הם מגנים על הכוכב והסהר של הדגל של פקיסטן. הכוכב באנדרטה מעוצב בגרניט שחור מבריק עם כוכבים מוזהבים, המייצגים את האנשים שהקריבו את חייהם עבור פקיסטן. סהר הירח עשוי מפלדת אל חלד עם כתבים מעוררי השראה של מוחמד עלי ג'ינה ומוחמד אקבאל. עלי הכותרת בנויים מגרניט (תלויים על זיזים, בין הגדולים באסיה) והקירות הפנימיים מכוסים בציורים ועיטורים אמנותיים המתארים את מגוון שכיות החמדה של פקיסטן: מצודת לאהור, מסגד באדאשאהי, מעבר ח'ייבר ומינרט פקיסטן. מלבד האנדרטה עצמה, יש במתחם מוזיאון לתולדות פקיסטן. שני מבנים אלה קשורים זה לזה באמצעות כיכר גדולה, המכונה רחבת החופש. למרות ששמו של האדריכל עריף מסעוד חרוט באבן בלוחית ההקדשה הראשית שנמצאת בתחילת הרחבה הראשית, הוא כיבד את כל עובדי הבנייה בכך שהציב את טביעות ידיהם לאורך הקירות הארוכים הניצבים לאורך רחבת החופש משני צדדיה. בקצה הרחוק ביותר נמצאת עמדת תצפית המאפשרת מבט ממעוף הציפור על איסלאמאבאד.
סקוט מקין
ביוגרפיה
שירת כמפקד מחלקה וסגן מפקד פלוגה בגדוד השלישי של רגימנט השריון ה-73. שימש קצין מבצעים בפלוגת הסיור (LRS) של הקורפוס המוטס ה-18. שימש קצין אימונים בדיוויזיית חיל הרגלים השנייה המוצבת בקוריאה. פיקד על פלוגת טנקים ועל פלוגת המפקדה בגדוד הרביעי של רגימנט השריון ה-64. שירת במרכז ללוחמת שריון בפורט נוקס ככותב דוקטרינה צבאית. שימש קצין מבצעים וסגן מפקד הגדוד הראשון ברגימנט השריון ה-67 וכחלק מדיוויזיית חיל הרגלים הרביעית השתתף ב"מבצע חופש לעיראק". בהמשך שירותו שימש עוזר קצין אג"ם של הדיוויזיה והוצב בבגדאד בשנים 2005–2007.
ביולי 2017 קודם לדרגת מייג'ור גנרל ומונה למפקד דיוויזיית חיל הרגלים השנייה. באוגוסט 2019 מונה לראש מטה פיקוד מרכז של ארצות הברית. בנובמבר 2020 מונה לסגן מפקד פיקוד העתיד של צבא ארצות הברית והועלה לדרגת לוטננט גנרל.
מקין נשוי לקים והם הורים לבן ובת. הוא בעל תואר שני ממכללת המלחמה של הצי.
אמפיפארק באר שבע
אמפיפארק באר שבע (וכן: אמפיתיאטרון באר שבע) הוא אמפיתיאטרון ומתחם הופעות שממוקם בפארק נחל באר שבע. הוא משתרע על פני 104 דונם שהם כ-2% משטח הפארק. בנייתו של האמפיפארק הסתיימה באוקטובר 2013. הוא הגדול ביותר והמאובזר ביותר בישראל. עלות הקמתו נאמדה בכ-60 מיליון ש"ח.
הדיוויזיה ה-490 (ורמאכט)
הדיוויזיה ה-490 (בגרמנית: 490. Division) הייתה דיוויזיית חיל רגלים של הורמאכט שלחמה במלחמת העולם השנייה.
אמפיפארק באר שבע
תכנון ובנייה
האמפיפארק נבנה ביוזמתה של עיריית באר שבע ובשיתוף עם חברות הבת שלה, בהן כיוונים - החברה לתרבות הפנאי באר שבע, רשות הניקוז "שקמה בשור", הקרן הקיימת לישראל, משרד השיכון וארגון JNF ארצות הברית.
הדיוויזיה ה-490 (ורמאכט)
היסטוריה
הדיוויזיה הוקמה ב-1 בנובמבר 1944, על בסיס הדיוויזיה ה-190, והועמדה תחת פיקוד ארנסט וייסלינק. הדיוויזיה לחמה כחלק מהקורפוס ה-86 במסגרת ארמיית הצנחנים הראשונה, וב-8 במאי 1945 נכנעו שרידיה לכוחות הצבא הבריטי.
אמפיפארק באר שבע
תכנון ובנייה
תכנונו של האמפיפארק בוצע על ידי משרד אדריכלים בראשותו של האדריכל גדעון שריג. התכנון הסתיים בשנת 2010.
האמפיפארק נבנה על גבעה מלאכותית שגובהה 13 מטרים ושטחה הוא 57 דונם בלב פארק נחל באר שבע]. עבודות העפר כללו כ-500,000 מטר מעוקב אדמה, שהובאה מאזור באר שבע וממאגר מים נבטים שנבנה במקביל.
לאחר השלמת עבודות העפר, החלה בניית האמפיפארק עצמו ועבודות הפיתוח. עבודות הבנייה הסתיימו באוקטובר 2013. המתחם נחנך בהופעה של הזמר שלמה ארצי ב-24 באוקטובר 2013.
מרכיבי מתחם האמפיפארק
האמפיפארק כולל מתחם מופעים מגודר המכיל בין 10,000 ל-12,000 מקומות ישיבה, מהם כ-4,000 מושבים קבועים והשאר במדשאה שמסביב. אל המתחם מובילות שלוש כניסות קהל ובמרכזו ניצבת במה בשטח 665 מ"ר. מעל לבמה אלמנט תאורה המתנשא לגובה של 42 מטרים ובנוי מברזל וכבלי פלדה שעליהם נורות LED, המציגות בשעות החשיכה מופע אור המסמן את המתחם מרחוק. במקום ישנן רחבות דשא חיצוניות לאירוח כנסים ואירועים גדולים, מבני שירותים ותשתית לפריסת עמדות שירותים ניידים. מחוץ למתחם המגודר, ניצבות שלוש במות קטנות הנקראות "אמפי-דשא" המיועדות להכיל עד 6,000 אנשים כל אחת, מתחמי פיקניק מוצלים, שבילי הליכה, שבילי אופניים ומתקני משחק.
קיר סלארי
קיר סלארי (באנגלית: Slurry wall) הוא שם לטכניקת בנייה המשמשת ליציקת קירות דיפון מבטון מזוין באזורים בהם הקרקע רכה או שיש בה מי תהום בקרבה רבה לפני השטח. שיטה זו משמשת בדרך כלל לבניית קירות הפועלים כדיאפרגמה (מחסום מים) בדפנות בור תת-קרקעי ומייצבים אותן, כדי לאפשר יציקת יסודות בתוכו. בנוסף, השיטה משמשת לבניית קירות דיפון התוחמים מנהרות או כל מבנה תת-קרקעי אחר.
יישום
תחילה נחפרת תעלה ברוחב מסוים, בהתאם לתוכניות הביצוע, על ידי מחפר. לאחר מכן ממלאים את התעלה בבנטוניט - תרחיף צמנטי היוצר לחץ הידראולי נגדי על דפנות התעלה במטרה למנוע את קריסתן או חדירת מי תהום אליה בטרם יציקת בטון. לאחר מילוי התעלה, ממקמים את כלובי הזיון בתוך התרחיף, ולבסוף מכניסים צינור טרמי (tremie pipe) עד תחתית התעלה ויוצקים את הבטון. מאחר שצפיפות הבטון גדולה מצפיפות התרחיף, נשאר הבטון בתעלה, ואילו התרחיף נשפך החוצה. בזמן יציקת הבטון שואבים את התרחיף לשימוש חוזר.
יחסי הפיליפינים–סן מרינו
יחסי הפיליפינים–סן מרינו הם היחסים הדיפלומטיים הרשמיים שבין רפובליקת הפיליפינים לבין הרפובליקה המרוממת של סן מרינו.
הסכמים דיפלומטיים
בין רפובליקת הפיליפינים לבין הרפובליקה המרוממת של סן מרינו נחתם הסכם דיפלומטי אחד בלבד:
סקרטריאט ראש הממשלה (אסלאמאבאד)
סקרטריאט ראש הממשלה (באורדו: دیوان انشا پاکستان) הוא המשרד של ראש ממשלת פקיסטן. המבנה שוכן באסלאמאבאד בירת פקיסטן בשדרות החוקה, ציר מרכזי בו נמצאים מספר מבני שלטון חשובים. המבנה בנוי בסגנון אדריכלות מוגולית. שטח המבנה הוא 55.6 הקטאר.
היסטוריה
המבנה נבנה בתחילת שנות ה-60 יחד עם שורה של מבני שלטון אחרים באיסלאמאבד.
אצטדיון מוליניו
היסטוריה
השם מוליניו נגזר משמו של סוחר מקומי מצליח, בנג'מין מוליניו, שב-1744 רכש את חלקת האדמה עליה נמצא האצטדיון והקים בתחילה את "בית מוליניו". ב-1860 נרכש הנכס על ידי יזם אחר ובסמוך אליו נפתח פארק לרווחת הציבור, שנקרא "מגרשי" מוליניו (Molineux Grounds), וכלל, בין היתר, זירת החלקה על קרח, מסלול למרוצי אופניים ומגרש כדורגל. ב-1889 נשכר השטח על ידי מבשלת נורת'המפטון לשימושה של קבוצת וולברהמפטון וונדררס ששיחקה עד אותה עת במגרש דדלי רוד. במשחק הבכורה במגרש "מוליניו גראונד" (כפי שנקרא האצטדיון ברוב שנותיו מאז), שנערך ב-7 בספטמבר 1889, ניצחה הקבוצה המקומית את נוטס קאונטי בתוצאה 0:2 לעיני 4,000 צופים. הוולבס רכשו את המגרש ב-1923 תמורת 5,607 ליש"ט והחלו בבניית אצטדיון בתכנונו של אדריכל האצטדיונים המפורסם, ארצ'יבלד לייטץ'. הבניה הייתה מדורגת. כאשר בתחילה נבנה יציע אחד והיציע הרביעי הושלם רק ב-1934.
ב-1953 היה אחד מהאצטדיונים הראשונים באנגליה בהם הותקנה תאורה ובעקבות כך התקיימו בו בשנות ה-50 משחקי ידידות, שנערכו באמצע השבוע בין הוולבס (שנחשבו אז כאחד המועדונים החזקים באנגליה) ובין מועדונים אירופיים בולטים. בשנים שלפני גביע אירופה לאלופות וגביע אירופה למחזיקות גביע נחשבו משחקים אלו ליוקרתיים, משכו קהל רב וצולמו לעיתים קרובות לטלוויזיה על ידי ה-BBC. בתצורתו הישנה, שכללה יציעי עמידה, הכיל האצטדיון מעל 60,000 מקומות. מספר שיא של צופים נרשם במשחק מול ליברפול ב-1939, עם 61,315 צופים. בשנות ה-50 - שנות השיא של המועדון, מספר הצופים עלה בדרך כלל על 40,000. "מוליניו גראונד" עבר שינויים מסוימים עד סוף שנות ה-80 אך נשאר ברובו הגדול במתכונת הישנה שלו. בסוף שנות ה-80, במקביל להתדרדרות של המועדון לליגה הרביעית, הגיע המועדון לסף פשיטת רגל ומכר ב-1986 את האצטדיון למועצת העיר וולברהמפטון תמורת 1.12 מיליון ליש"ט.
רכישת המועדון והאצטדיון על ידי איש העסקים המקומי ג'ק הייוורד ב-1990, יחד עם הצעדים שננקטו באנגליה בעקבות דו"ח טיילור (בין היתר, איסור על יציעי עמידה) הביאו לשיפוץ מסיבי באצטדיון. במשך מספר שנים, בצורה מדורגת, נהרסו שלושה מיציעיו: בכל פעם יציע אחד ויציע מודרני נבנה תחתיו. פתיחתו הרשמית של האצטדיון המחודש הייתה ב-7 בדצמבר 1993 במשחק ידידות מול המועדון ההונגרי, הונבד שהיה מועדון פאר בשנות ה-50 ומשחק ידידות מולו שנערך במוליניו גראונד בדצמבר 1954 נחשב כאירוע שיא בתולדות הוולבס. לאחר השיפוץ עמד מספר המקומות באצטדיון על כ-28,000. בשורה של שיפוצים נוספים בשנים שמאז הוגדל מספר המושבים למעל ל-32,000. השיפוץ המשמעותי ביותר בתקופה זו היה ב-2011 כשהיציע הצפוני נהרס ונבנה מחדש, כולל הקמת "מוזיאון וולבס" שנבנה בחלקו התחתון. שיפוץ זה העלה את מספר המושבים מ-29,400 ל-31,700.
מספר השיא של צופים באצטדיון המחודש נקבע ב-24 ביוני 2003, בקונצרט של להקת הרוק בון ג'ובי בו צפו כ-34,000 איש.
ארפאד האנאק
ארפאד האנאק (בהונגרית: Hanák Árpád; בודפשט, 29 בינואר 1889 – בודפשט, 26 בפברואר 1941) היה פסנתרן ומורה למוזיקה הונגרי-יהודי. אחד מתלמידיו הבולטים היה הסופר והיסטוריון מוזיקה ג'רג' שאנדור גאל.
ביוגרפיה
האנאק נולד למשפחה יהודית כבנם של ליפוט האנאק (1850–1906) קפטן בחיל הרגלים של האימפריה האוסטרו-הונגרית, (קצין אפסנאות ככל הנראה, דומה לפירוש בהונגרית של המקצוע שבגרמנית נקרא: קסטנר) ושל אלאונורה קוֹהַנֶר. הוא למד במכללה למוזיקה בבודפשט שנקראת היום האקדמיה למוזיקה ע"ש פרנץ ליסט ובברלין. בין השנים 1910–1920 הוא היה המנהל ו"הרוח החיה" בחיי המוזיקה בעיר פץ', הן כאמן והן כמורה. משנת 1912 קיים כמה קונצרטים עצמאיים בשנה הן באקדמיה למוזיקה, והן בוויגאדו (בהונגרית: Vigadó - מרכז אירועים על גדות הדנובה שבמרכז בודפשט), בעיר סגד ובפץ', אך הופיע גם במערב אירופה (גרמניה, צרפת, דנמרק) ובארצות הברית. משנת 1920 לימד בבית הספר למוזיקה פודור (בית הספר יסודי לאמנות, וכן בית הספר לאימונים של אוניברסיטת ליסט פרנץ למוזיקה. תלמידיו, החל מגיל הרך ועד נוער למדו על כלי נגינה שונים, שרו במקהילה וקיבלו לימודי תיאוריה במוזיקה. הם היו רשאים להצטרף לעבודתם של הרכבי בית הספר השונים. בית הספר קיים עד היום בשם "בית הספר למוזיקה על שם אלדאר טוט"). האנאק הובא למנוחת עולמים בבית הקברות היהודי ברחוב קוזמה בבודפשט.
חייו האישיים
אשתו הראשונה הייתה אליס רייך, אותה נשא לאישה בשנת 1915 וחיו יחד בין 1915 ל-1919. אשתו השנייה הייתה מגדולנה ראדוש (1893–1970), בתם של ליפוט ראדוש וטרז זוננברג, אותה נשא לאישה בבודפשט ב-23 בדצמבר 1928. גם נישואיו השניים הסתיימו בגירושין.
דניס או'הר
דניס פטריק שיימוס או'הר (באנגלית: Denis Patrick Seamus O'Hare; נולד ב-17 בינואר 1962) הוא שחקן אמריקאי. ידוע בתפקידיו בסרטים "21 גרם", "מועדון הלקוחות של דאלאס", "משחק כפול", "ג'יי. אדגר" ו"מילק", ובסדרות "דם אמיתי" ו"אימה אמריקאית".
קורות חיים
או'הייר נולד בקנזס סיטי, מיזורי שבארצות הברית. הוא גדל בפרברי דטרויט, חי בסאות'פילד עד גיל 15, כאשר משפחתו עברה לבלומפילד הילס. כנער, למד מאמו שהייתה מוזיקאית לנגן על עוגב כנסייה. או'הר היה במקהלת בית הספר ובשנת 1974, הלך לאודישן הראשון שלו, למחזמר ספינת השעשועים בהפקת תיאטרון קהילתי. בשנת 1980, או'הר עזב את דטרויט לשיקגו כדי ללמוד תיאטרון באוניברסיטת נורת'ווסטרן.
קולנוע וטלוויזיה
בשנת 1998 שיחק בדרמה הטלוויזיונית של CBS, "קדוש אולי" לצד מרי-לואיז פרקר.
בשנת 2005 שיחק תפקיד קטן בסרט הקולנוע "גבהים", לצד גלן קלוז ואליזבת' בנקס.
בשנת 2007 קיבל את תפקידו הקולנועי המשמעותי הראשון שלו בסרט "מלחמתו של צ'ארלי וילסון", שבויים על ידי מייק ניקולס. מאז הספיק להשתתף בסרטים בתפקידי משנה בסרטים: "השמרטפיות" לצד ג'ון לגוויזאמו, "בכוח הלב" ו"ההחלפה" לצד אנג'לינה ג'ולי, "שטח ההסגר" לצד ג'ניפר קרפנטר, "ההצעה" לצד סנדרה בולוק ו"מילק" לצד שון פן. בשנת 2009 קיבל את התפקיד הראשי של ראסל אדגינגטון, מלך הערפדים של מיסיסיפי בסדרת המדע בדיוני "דם אמיתי" ברשת HBO.
בשנת 2009 יצא הסרט "אנגלי בניו יורק", בהשתתפותו.
בשנת 2011 השתתף בעונה הראשונה של סדרת האימה האנתולוגית של היוצר ריאן מרפי, "אימה אמריקאית: בית הרצח", בתור לארי הארווי, מושא אהבתה של קונסטנט (ג'סיקה לאנג). בשנת 2013 חזר לשחק בעונתה השלישית של הסדרה "אימה אמריקאית: הכישוף" בתפקיד ספולדינג, המשרת האילם. ב-2014 לוהק גם לעונה הרביעית של הסדרה, "אימה אמריקאית: פריק שואו" שם הוא מגלם את סטנלי, נוכל שפועל בתחפושות רבות. העונה הרביעית עלתה באוקטובר 2014. בשנת 2015 המשיך או'הר לעונה החמישית של הסדרה שנקראה "אימה אמריקאית: המלון" וגילם את דמותה של קרוס דרסר בשם ליז טיילור, תפקיד עליו היה מועמד לפרס אמי בשנת 2016 והתארח בעונה השישית של הסדרה "אימה אמריקאית: רואנוק" בתפקיד ד"ר אליאס קנינגהם. או'הר גם לוהק לגרסה הטלוויזיונית למחזה משנת 1985 בעל אותו שם, הלב הרגיל גם הוא בבימויו של מרפי, לצד השחקנים ג'ים פרסונס, ג'וליה רוברטס ומארק רופאלו שעלתה במאי 2014.
בשנת 2016 שיחק בקומדיה "צבא של איש אחד" לצידם של ניקולס קייג' וראסל בראנד. בשנת 2017 שיחק בסרט הדרמה "טירונות", בכיכובה של דיאנה אגרון, ובסרט הקנדי "קסם" בכיכובה של אוון רייצ'ל ווד. בשנת 2018 שיחק בסרט הדרמה התקופתית "ליזי", ובסרט המקורי של נטפליקס "חיים פרטיים". בשנת 2019 שיחק במותחן הקומי "עוד יבוא היום" בכיכובה של אנה קנדריק, בסרט האימה "בליעה", בסרט "לייט נייט" לצד אמה תומפסון, וכן בסרטים "מחיצת הזכוכית" (אותו גם כתב) ו"החוחית".
בשנת 2020 שיחק בדרמת הפשע "רוצח הגלויות". בשנת 2021 שיחק בסדרה "נשות הלעולם לא" אותה יצר ג'וס וידון לרשת HBO, ושיחק בעונה העשירית של הסדרה "אימה אמריקאית", הנקראת "אימה אמריקאית 10" ומגלם שם את הרולד ארדן.
בשנת 2022 השתתף בסרט ההרפתקאות "Infinite Storm" לצדה של נעמי ווטס. הוא שב לשחק בעונה ה-11 של הסדרה "אימה אמריקאית: ניו יורק" בדמותו של הנרי גרנט.
חיים אישיים
או'הר יצא מהארון כהומוסקסואל עוד בהיותו תלמיד תיכון. משנת 2011 הוא נשוי להוגו רדווד ולשניים בן מאומץ בשם דקלן.
מינרט פקיסטן
מינרט פקיסטן (באורדו: مینارِ پاکستان) היא אנדרטה לאומית השוכנת בלאהור, פקיסטן. המגדל הוקם בין 1960 ל-1968 באתר בו קיבלה הליגה המוסלמית הכל-הודית את החלטת להור ב־23 במרץ 1940 - הקריאה הרשמית הראשונה למולדת נפרדת ועצמאית למוסלמים של הודו הבריטית, כפי שמודגשת בתאוריית שתי המדינות. ההחלטה סייעה בסופו של דבר להביא להופעתה של מדינה פקיסטנית עצמאית בשנת 1947.
המגדל
המגדל משקף תערובת של אדריכלות מוגולית / אסלאמית ומודרנית.
המגדל תוכנן ופיקח על ידי, נאסרדין מוראט-חאן, אדריכל ומהנדס אזרחי פקיסטני יליד רוסיה. אבן היסוד הונחה ב־23 במרץ 1960. הבנייה ארכה שמונה שנים והושלמה ב־21 באוקטובר 1968, לפי הערכה עלות 7,058,000 רופי פקיסטני. הכסף נאסף על ידי הטלת מס נוסף על כרטיסי קולנוע ומרוצי סוסים על פי דרישתו של אקטאר חוסיין, מושל מערב פקיסטן. כיום המינרט מספק נוף פנורמי למבקרים שאינם יכולים לעלות במדרגות או לגשת לפסגה, באמצעות מעלית. הפארקים סביב האנדרטה כוללים מזרקות שיש ואגם מלאכותי.
המבנה
הבסיס שלו נמצא כשמונה מטרים מעל פני האדמה. המגדל מתנשא על בסיס 62 מטרים, הגובה הכולל של המינר הוא כ -70 מטרים מעל פני האדמה. עלי הכותרת הנפרשים של הבסיס דמוי הפרחים גובהם 9 מטרים. קוטרו של המגדל הוא כ־9.75 מטר. המשענת בנויה מאריחים בדוגמת, ופונה אל המסגד הבדאשי. הבסיס כולל ארבע פלטפורמות. כדי לסמל את תחילתו הצנועה של מאבק החופש, הרציף הראשון בנוי באבנים לא חתוכות של תכסילא, הרציף השני עשוי מאבנים מסותתות בפטיש, ואילו הרציף השלישי הוא מאבנים מסותתות באזמל. שיש לבן מלוטש במצע הרביעי והאחרון מתאר את הצלחתה של התנועה הפקיסטנית. מוכתר מסעוד, סופר פורה וסגן נציב דאז, היה אחד מחברי ועדת הבנייה. מיאן עבדול חלייק וחברה. מהנדס השירותים מיאן עבדול ג'אני מוגול המשיך לבנות ציוני דרך רבים אחרים של פקיסטן, כולל אצטדיון קדאפי לאהור, בית החולים העירוני גוג'רנוולה, צ'נד דה קילה עוקף מעבר גוג'רנוואלה, מלון לורדס ואוניברסיטת פנג'אב קמפוס גוג'רנוולה.
ולטר הרצר
קריירה מוקדמת
ולטר הרצר נולד ב-29 בספטמבר 1912 בשטוטגרט-פויירבאך. בשנת 1931 הצטרף הרצר לאס אס, ובמרץ 1934 הצטרף לאס דה, ומאוחר יותר הצטרף לדיוויזיית אס אס "דאס רייך".
מלחמת העולם השנייה
הרצר לחם עם דיוויזיית אס אס "דאס רייך" במהלך הפלישה לפולין ובמהלך המערכה על צרפת, וביוני 1941 מונה למפקד גדוד בדיוויזיה, ופיקד עליו במהלך מבצע ברברוסה. בשנת 1942 מונה הרצר לקצין מטה בקורפוס הפאנצר ה-57, ולאחר מכן מונה לקצין מטה בדיוויזיית האס אס ה-10.
באפריל 1943 מונה הרצר לקצין מטה בדיוויזיית האס אס ה-9, ולחם עימה בהתקפה על טרנופול, ולאחר מכן הועבר עם הדיוויזיה לצרפת, שם השתתפה הדיוויזיה בקרב על קן. ב-19 באוגוסט 1944 קיבל הרצר על פעולותיו את עיטור הצלב הגרמני בזהב, וב-29 באוגוסט מונה למפקד דיוויזיית האס אס ה-9. בתחילת ספטמבר הועברה הדיוויזיה להולנד לצורך מנוחה ושיקום, אך נאלצה להילחם בקרב על ארנהם, כחלק ממבצע מרקט גארדן, ועל כך קיבל ב-21 בספטמבר 1944 את עיטור צלב האבירים של צלב הברזל.
אחרי מלחמת העולם השנייה
לאחר שחרורו התגורר הרצר בעיר שטוטגרט, והיה חבר באגודת HIAG - ארגון של חברים לשעבר בואפן אס-אס, וערך את ההיסטוריה של קצינים רבים באס אס באופן מגמתי. ב-29 במאי 1982 מת הרצר, והוא בן 70 שנה.
פיג'ו 408
פיג'ו 408 (בצרפתית: Peugeot 408) היא מכונית משפחתית במרכב קרוסאובר קופה, בעלת חמישה מקומות ישיבה, שמיוצרת על ידי פיג'ו משנת 2022. היא נחשפה ב-22 ביוני 2022.
בשוק הסיני היא משווקת תחת השם "פיג'ו 408 X". גרסה חשמלית נשקלת לייצור ב-2023 או 2024.
עיצוב
העיצוב החיצוני שלה משלב מרכב סדאן, האצ'בק, קרוסאובר וקופה, העיצוב החיצוני מודרני וכולל את שפת העיצוב החדשה של פיג'ו. תא הנוסעים נלקח מהפיג'ו 308 החדשה.
ים גראו
ים גראו (בספרדית: Mar de Grau; נהגה: מאר דה גראו; מילולית: "הים של גראו") הוא שמו הרשמי של ים שולי באוקיינוס השקט בשליטתה של המדינה הדרום אמריקאית פרו.
אורכו של ים זה כ-3,079.50 קילומטרים; שטחו של ים גראו 1,140,647 קילומטרים רבועים.
היים משתרע בין בוקה דה קפונז (ראש קפונז), שבצפון פרו, ועד פונטו קונקורדיה (נקודת קונקורדיה) שבדרום פרו (קו הרוחב של העיר טאקנה שבדרום פרו).
רוחבו של הים, מהחוף של פרו, ועד למרחק של 200 מיילים ימיים (370.4 קילומטרים) לתוך אוקיינוס השקט.
מקור השם
שמו של ים שולי זה ניתן לו רשמית ב - 24 במאי 1984.
הים נקרא על שמו של מיגל גראו סמינאריו, קצין בצבא פרו, הנחשב בפרו ובבוליביה כגיבור של מלחמת האוקיינוס השקט שנלחם נגד צ'ילה. במהלך המלחמה הוביל גראו את ההגנה על חופי פרו ובוליביה והצליח לעצור את הצי הצ'יליאני במשך שישה חודשים רצופים, עד שנפל במהלך קרב אנגאמוס.
תחום כלכלי ימי
בשנת 1947 הכריזה פרו על ים גראו כולו כאזור כלכלי שלה. ארצות הברית התנגדה להכרזה זו.
פרו חתמה על אמנה עם צ'ילה בשנת 1954, ועם אקוודור בשנת 1975, והן מכירות בדרישתה של פרו.
כלכלה
ים גראו הוא האזור הכלכלי החשוב ביותר של פרו. דיג המתבצע בשטח ים זה מהווה מרכיב רב משמעות בכלכלת פרו - פרו נחשבת לאחת מיצואניות הדגים הגדולות בעולם, בזכות היקף הדגה בים גראו.
כמו כן חופי הים מהווים בסיס מרכזי לתיירות אל פרו, ומרבית המלונות בפרו שוכנים לחופו של ים גראו.
לקריאה נוספת
• US Department of Commerce, World SwordFish Fisheries, Volume 4, Latin America, Part A. South America, P 374
פשוק-מקור אסייתי
פשוק-מקור אסייתי (שם מדעי: Anastomus oscitans) הוא מין של עוף ביצה ממשפחת החסידתיים. הוא שייך לסוג פשוק-מקור. הוא מצוי בדרום-מזרח אסיה והודו.
מאפיינים
פשוק המקור האסייתי לעומת קרובו האפריקני מזכיר מאוד חסידה. אורכו הממוצע 68 ס"מ ומשקלו 1.3-8.9 ק"ג. הוא מאופיים בעיקר בזכות מקורו המעוקל הגדול שצבעו אדום-אפור. המקור מעוצב בצורה בה יש פתח בין שתי הלסתות כמו מפצח אגוזים. צורה זו עוזרת לעוף לפתוח את טרפו.
הוא מצוי בטבע בביצות ובגדות נהרות מהודו עד לבנגלדש ולתאילנד. הוא מחפש בביצות את טרפו הכולל בעיקר רכיכות גדולות כמו חלזונות מים (בעיקר מהסוג Pila והסוג תפוחון). הוא שולף את אחד החלזונות מהמים ומחלץ אותו מהקונכייה עם מקורו העליון ומוציא אותו בשלמותו. הוא ניזון בנוסף מחרקי מים, סרטנים, דוחיים ודגים.